Di tallit-agi tamirant mi tbeddel tmetti taqbaylit tugna-s ɣef ccna, neẓra aṭas n tcenayin i yellan di tmurt n leqbayel am ( Crifa, Bahya faraḥ, Newwara, Zzuhra…),imi ambeddel-agi yegla-d s ubeddel n ttexmam n tlawin acku aṭas i wumi id llint wallen akken ad sutrent izerfan nsent d temɛict mebla tamuḥeqranit, cennunt ɣef waṭas n yisental am lḥif, zzher, lefraq d wayen yeɛnan tameṭṭut imi d nettat i d tigjedit, d nettat i yettqabalen axxam ama mi ara tili deg uxxam n imawlan-is neɣ mi ara tili deg uxxam n wergaz-is, d tameṭṭut i yettrafaden lhem d taɛkemt, d nettat i yebnun axxam-is s lsas iṣeḥan, d tin iḥerzen, yettḥeziben , yettxemimen amek ara tesgem axxam n wergaz-is akken ur yetthudu ara .